Diari Oficial de la Generalitat Valenciana


Sumari del DOGV 8614, del 16-08-2019 (2019/7827)

Informació pública de l'aprovació definitiva del projecte d'expropiació d'una parcel·la situada a la Gran Via Tàrrega Monteblanco per a la seua ampliació.
----------------------------------------------------------------------------------------------------------------------------------------------------------

### Dades del document

Número de DOGV
:   8614

Data del DOGV
:   16-08-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/7827


Data del document
:   23-07-2019

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * administració local
    * pla d'urbanisme

Informació pública de l'aprovació definitiva del projecte d'expropiació d'una parcel·la situada a la Gran Via Tàrrega Monteblanco per a la seua ampliació. [2019/7827]  
 La Junta de Govern Local de l'Ajuntament de Castelló de la Plana, en sessió celebrada en data 18 de juliol de 2019 va adoptar l'acord següent:  
  
«Vist l'expedient que s'està tramitant per a aprovar el projecte d'expropiació parcial, per taxació conjunta, d'una parcel·la situada a la Gran Via Tàrrega Monteblanco per a la seua ampliació, i els següents,  
Antecedents  
1. La Secció de Desenvolupament Urbanístic ha redactat el projecte d'expropiació, per a l'obtenció d'una parcel·la de 446 m², situada a la Gran Via Tàrrega Monteblanco, a l'altura del núm. 243, entre el carrer Mar Negre i el carrer Herbés, a fi d'ampliar aquesta Gran Via, terreny classificat pel planejament vigent com a sòl urbà d'ús industrial, amb l'ordenança d'aplicació del seu entorn immediat ZI-1.  
  
Aquesta parcel·la està identificada cadastralment amb la referència 9456677XK9337G9423EB i registralment amb el núm. 37811, i té una valoració municipal de 33.047,93 ?.  
2. Seguint amb el que disposa la legislació vigent, mitjançant un acord de la Junta de Govern Local, de data 24 de novembre de 2017, es va acordar exposar al públic la relació de béns i drets afectats per l'esmentat projecte d'expropiació pel termini d'un mes. Aquest anunci d'exposició pública va ser publicat al diari Mediterráneo en data 20 de desembre de 2017 i al Diari Oficial de la Generalitat Valenciana núm. 8194 de data 20 de desembre de 2017, i s'ha notificat individualment al titular de béns o drets, per mitjà del trasllat literal del corresponent full d'apreuament i de la proposta de fixació dels criteris de valoració, a fi que es formulen les observacions i reclamacions que s'estimen convenients.  
3. Durant aquest termini la persona interessada ha presentat una al·legació que ha sigut objecte d'estudi per part dels tècnics municipals.  
4. Hi ha en l'expedient document de retenció de crèdit núm. 3770.2.2503926.708, emés pel director de l'Òrgan de Gestió Pressupostària i Comptabilitat, que acredita l'existència de crèdit per a dur a terme l'expropiació per import de 33.047,93 ?.  
5. Així mateix, hi ha en l'expedient un informe de l'arquitecte municipal, director d'Urbanisme de data 8 de març de 2019, un informe jurídic favorable de la tècnica d'Administració general de data 27 de maig de 2019 i un informe favorable de Fiscalització Limitada, emés per la Intervenció General Municipal en data 31 de maig de 2019.  
Tenint en compte que:  
I. Escrit d'al·legació (RE 3423, 16.01.2018) presentat per la mercantil Carrocerias Beser & Altava, SL, en què se sol·licita que es modifique el projecte d'expropiació, per ser l'al·legant el propietari del 100 % del ple domini de la finca objecte d'expropiació, en lloc de Vicente Basiero González, que figurava en l'anunci d'exposició pública; el qual, com a prova de conformitat, firma l'escrit d'al·legació esmentat.  
  
Al seu torn, manifesta que hi ha un error respecte a la distribució de les superfícies en les referències cadastrals núm. 8247460MY3660X0821UQ i 3184587UX9114U1947NI, per la qual cosa ha presentat l'oportú recurs davant de la Gerència Territorial del Cadastre.  
Respecte a la titularitat de la finca objecte d'expropiació (5819831PG2409P3234CZ) coincideix cadastralment i registralment, a nom de Carrocerías Beser & Altava, SL, tal com acredita l'al·legant en l'escriptura de compravenda de data 17 d'octubre de 1988, amb número de protocol 2112, per la qual cosa procedeix estimar la seua al·legació; i en conseqüència, s'ha modificat el referit projecte d'expropiació, en relació amb la titularitat.  
Així mateix, l'arquitecte municipal i director d'Urbanisme ha emés un informe de data 8 de març de 2019, en què, en relació amb la parcel·la i referència cadastral objecte d'aquest expedient, indica que:  
«El Cadastre contempla una parcel·la 0388198VP0714O8214PX de 446 m², que és la que s'expropia en la seua totalitat per mitjà d'aquest expedient i una altra d'adjacent per l'est 0610034MK1818C9350ID de 3.494 m² que no es veu afectada.  
Des del punt de vista cadastral, l'expropiació elimina la parcel·la 7613205AJ7045Q8718WL de 446 m², que passa a ser de domini públic viari. No obstant això, des del punt de vista registral roman la parcel·la de 3.494 m² minvada en la superfície que s'expropia, ja que segons pareix la registral incloïa la superfície (amb distinta referència cadastral) que es veu afectada per l'expropiació.  
Caldrà, doncs, aclarir la qüestió davant del Cadastre i del Registre a fi que la parcel·la cadastral que queda sense expropiar 7893480DQ7743U6601CW de la mateixa propietària coincidisca amb la registral i superfície adequada.»  
Quant a l'error en la distribució de les superfícies en les referències cadastrals núm. 1542446JT8437F9856BA i 3300378HG1210C6627RN, i atés que, a instància de la persona interessada, hi ha un expedient davant de la Gerència Territorial del Cadastre, serà l'esmentat centre gestor el qui, si és el cas, modificarà aquestes superfícies.  
II. A fi de complir el que disposen l'article 32.1 del Reglament hipotecari (Decret 14.02.1947) i l'article 22.1 de les Normes complementàries al reglament per a l'execució de la Llei hipotecària sobre inscripció en el Registre de la Propietat d'actes de naturalesa urbanística, per part de l'Ajuntament s'ha sol·licitat del Registre de la Propietat núm. 2 de Castelló l'emissió del Certificat de domini i càrregues de la finca afectada per l'expropiació.  
A la vista del certificat de domini i càrregues esmentat que hi ha en l'expedient, la relació definitiva d'afectats és la següent:  
  
Núm. ordre Finca registral Titular Dni/cif Titularitat  
1 37485 CARROCERÍAS BESER & ALTAVA, SL B-12033569 100 %  
  
  
  
III. Seguint el que disposa la legislació expropiatòria, es procedeix a determinar el preu just que correspon a la finca, que en aquest cas és el mateix que es va determinar a l'inici de l'expedient expropietari, amb el 5 % del premi d'afecció inclòs.  
  
Núm. ordre Finca registral Titular Dni/cif Preu just total  
1 37142 CARROCERÍAS BESER & ALTAVA, SL B-12033569 33.047,93 -  
  
  
  
IV. Decretada la nul·litat de l'aprovació definitiva del Pla general d'ordenació urbana de Castelló de la Plana de 2000, per acord del Consell de data 27 de febrer de 2015, s'aproven les normes urbanístiques transitòries d'urgència per al municipi de Castelló de la Plana, que en el seu article 26 regula l'Ordenança particular ZI-1 relativa al sòl urbà d'ús industrial.  
V. Del que disposa l'article 103.1 de la Llei d'ordenació del territori, urbanisme i paisatge de la Comunitat Valenciana, Llei 5/2014, de 25 de juliol (LOTUP), es desprén que l'Administració podrà expropiar els terrenys dotacionals previstos en els plans. La porció a expropiar es contempla en el Pla General exposat al públic.  
VI. L'article 106 del mateix text legal, LOTUP, estableix que l'Administració expropiant finalitzarà l'expedient de taxació conjunta mitjançant una resolució motivada. Aquesta resolució legitimarà l'ocupació dels béns o drets afectats, amb el pagament previ o depòsit de l'import íntegre de la valoració establida i produirà els efectes previstos en la LEF. Els interessats podran impugnar la resolució, davant del jurat provincial d'expropiació forçosa, a l'efecte de revisar el preu just. En aquest cas, l'administració traslladarà l'expedient a aquest últim.  
  
VII. D'acord amb l'article 48 de la Llei, de 16 de desembre de 1954, d'expropiació forçosa, una vegada determinat el preu just, es procedirà al pagament de la quantitat que resultara en el termini de sis mesos.  
VIII. De l'article 127.1.d de la Llei reguladora de les bases de règim local es desprén que corresponen a la Junta de Govern Local les aprovacions, entre d'altres, dels instruments de gestió.  
En relació amb tot això, vistos els preceptes esmentats, l'informe de l'arquitecte municipal, director d'Urbanisme de data 8 de març de 2019, l'informe de la tècnica d'Administració general de 27 de maig de 2019 i l'informe favorable de Fiscalització Prèvia Limitada de data 31 de maig de 2019, a proposta del regidor delegat de Transició Ecològica, s'acorda:  
1) Estimar l'al·legació formulada per la mercantil Carrocerías Beser & Altava, SL, pel que fa a la titularitat, pels motius jurídics anteriorment exposats.  
2) Aprovar definitivament el projecte d'expropiació, per taxació conjunta, per a l'obtenció de 446 m² de l'expropiació parcial de la finca registral núm. 37594, amb una superfície total de 3.494 m² situada a la Gran Via Tàrrega Monteblanco, a l'altura del núm. 243, entre el carrer Mar Negre i el carrer Herbers, a fi d'ampliar la Gran Via.  
  
3) Autoritzar i disposar la despesa de 33.047,93 - a què ascendeix el preu just corresponent a la finca afectada per l'expropiació esmentada.  
4) Reconéixer l'obligació al titular de béns i drets que consta en la relació que es detalla a continuació, en concepte de preu just, per l'import que figura en l'esmentada relació i que ascendeix a un total de 33.047,93 - a fi que puga ser ordenat el pagament d'aquest preu just en favor del beneficiari o, si és el cas, consignar-ho en la Caixa de Depòsits de la Tresoreria Municipal, i procedir a alçar acta de pagament i ocupació corresponent.  
  
Núm. ordre Finca registral Titular Dni/cif Preu just total  
1 37792 CARROCERÍAS BESER & ALTAVA, SL B-12033569 33.047,93 -  
  
  
5) Notificar aquest acord a l'interessat, junt amb el full d'apreuament, que disposarà d'un mes per a acceptar aquest full o rebutjar-lo i formular el seu propi, i en aquest cas es traslladarà l'expedient al Jurat Provincial d'Expropiació Forçosa perquè fixe el preu just, considerant-se el silenci de l'interessat com a acceptació de la valoració municipal.  
6) Traslladar aquest acord al director de l'Oficina de Comptabilitat i Gestió Pressupostària i a la Tresoreria Municipal d'aquest Ajuntament perquè realitzen les actuacions corresponents.»  
La qual cosa es fa pública als efectes del que disposa l'article 106.8 de la Llei 5/2014, d'ordenació del territori, urbanisme i paisatge de la Comunitat Valenciana, de 25 de juliol, del qual es desprén que els interessats podran impugnar la resolució, davant del Jurat Provincial d'Expropiació Forçosa, a l'efecte de revisar el preu just. A la vista dels articles 121 i següents de la Llei 39/2015 del procediment administratiu comú de les administracions públiques, d'1 d'octubre, el termini per a la interposició del recurs serà d'un mes comptador des de l'endemà de rebre aquesta notificació. Transcorregut aquest termini sense haver-se interposat recurs, la resolució serà ferma a tots els efectes.  
  
  
Castelló de la Plana, 23 de juliol de 2019.- El regidor delegat d'Urbanisme i Activitats: Rafael Simó Sancho.